america News: अमेरिकी सांसद की भारत-पाक के बीच तनाव कम करने की अपील - us mp appeals to reduce tension between indiapak | Navbharat Times
ELECTION_TOPBAND_1575766423566
us mp appeals to reduce tension between indiapak
भाषा | Updated: 11 Oct 2019, 08:35:00 AM IST
वाशिंगटन, 11 अक्टूबर (भाषा) पाकिस्तान के कब्जे वाले कश्मीर (पीओके) का हाल में दौरा कर लौंटी अमेरिका की एक सांसद ने भारत और पाकिस्तान के बीच तनाव कम करने के तरीकों को तलाशने का आह्वान किया है। न्यू इंग्लैंड की सांसद मैगी हसन ने पीओके के अपने दौरे से लौटने के बाद ट्विटर पर यह अपील की। वह फिलहाल क्षेत्र के दौरे पर हैं। अफगानिस्तान और पाकिस्तान की यात्रा के बाद वह भारत के लिए रवाना हुई हैं। पाकिस्तान में हसन ने प्रधानमंत्री इमरान खान और सेना प्रमुख जनरल कमर जावेद बाजवा से मुलाकात की और आतंकवाद से निपटने के संयुक्त प्रयासों एवं क्षेत्रीय स्थिरता पर चर्चा की। हसन ने कहा, “ हमने पाकिस्तान के नियंत्रण वाले कश्मीर का भी दौरा किया। कश्मीर में बढ़ते तनाव के बीच, यह महत्त्वपूर्ण है कि हम दोनों तरफ तनाव कम करने के तरीके ढूंढे।” उन्होंने कहा, “मैं अब भारत की यात्रा पर हूं जहां मैं इस स्थिति पर और अंतरराष्ट्रीय व्यापार पर चर्चा करने के लिए अधिकारियों से मुलाकात करुंगी।”
Web Title us mp appeals to reduce tension between indiapak(News in Hindi from Navbharat Times , TIL Network)